Albumet Sunshine Superman

***Sunshine Superman*** er det tredje albumet til den skotske visesongaren Donovan. Det kom ut i USA i september 1966, men vart ikkje gjeve ut i Storbritannia på grunn av usemjer mellom plateselskapa. I juni 1967 vart ei samling av songar frå *Sunshine Superman* og *[[Albumet Mellow Yellow|Mellow Yellow]]* gjeven ut som *Sunshine Superman* i Storbritannia. *Sunshine Superman* var kalla opp etter hitsingelen til Donovan frå juli året før. 

## Historie
Desse innspelingane markerte ei markant endring i musikken til Donovan og var noko av dei første psykedeliske innspelingane som vart gjevne ut. Eit fullt rockebandet akkompagnerer Donovan på fleire av songane, og instrumenteringa er utvida til mellom anna å inkludere sitar og andre unike musikkinstrument. Denne endringa kom delvis som følgje av at han no arbeidde med Mickie Most, som hadde nase for kva popsongar som hadde hitpotensiale for mange andre artistar på denne tida. 

Tekstane til Donovan byrja å omfatte mange portrett av «Swinging London» og gav lyttaren eit blikk inn i popmiljøet her i 60-åra. Han var kjend for å vere nær ven av The Beatles og Brian Jones på denne tida, og han vart internasjonalt kjend etter «Sunshine Superman» som gjekk til topps i USA og til andreplass i Storbritannia. Donovan hadde ein hang til å nemne andre personar i songar som «The Trip» og «The Fat Angel» (skriven for Mama Cass) i lag med hittane hans som gjorde han til superstjerne. I tillegg til å omtale folk i popmiljøet, spelte Donovan inn «Bert's Blues» for venen og visesongaren Bert Jansch.

I kontrast til den moderne vinklinga var Donovan fascinert av mellomaldertema i songar som «Legend of a Girl Child Linda» (skriven for kjærasten til Brian Jones, Linda Lawrence) og «Guinevere». Den rike skildringa av fargar og miljø som Donovan utvikla på individuelle songar på *[[Fairytale av Donovan|Fairytale]]* var no gjennomsyra i all skrivinga hans. 

Fleire andre songar vart spelte inn for *Sunshine Superman*, men kom ikkje med på det endelege albumet. Desse var mellom andre «Museum» (seinare spelt inn på ny for *[[Albumet Mellow Yellow|Mellow Yellow]]*), «Superlungs My Supergirl» (seinare spelt inn på ny for *[[Barabajagal]]*) og «Breezes of Patchulie» (opphavleg kalla «Darkness of My Night» og gjeven ut på demosamlinga til Donovan frå 1964, *Sixty Four*). *Sunshine Superman*-innspelingane av desse songane finst alle på *Troubadour The Definitive Collection 1964–1976*.

## Innhald
### Originalt album (USA)

### Den britiske utgåva
På grunn av kontraktsproblem mellom Pye Records og Epic Records, vart utgjevingane til Donovan halde attende i Storbritannia gjennom 1966 og tidleg i 1967. I denne perioden gav Dononvan ut *Sunshine Superman* og *[[Albumet Mellow Yellow|Mellow Yellow]]* i USA. For å følgje opp Epic Records i Amerika, gav Pye Records ut ei samling med songar frå begge albuma kalla *Sunshine Superman*.

Det vart gjeve ut i Storbritannia i juni 1967 og nådde 25. plass på den britiske albumlista. 

## Medverkande
*Donovan – vokal, gitar, orgel
*Bobby Ray – bass
*«Fast» Eddy Hoh – trommer
*Shawn Phillips – sitar

På «Sunshine Superman» og andre spor spelte inn i England:
*Donovan – vokal, akustisk gitar
*Jimmy Page og Eric Ford – elektrisk gitar
*John Cameron – klaverinstrument, arrangement
*Spike Healey – bass
*Bobby Orr – trommer
*Tony Carr – perkusjon

## Kjelder

**Denne artikkelen bygger på «[[:en:Sunshine Superman (album)|Sunshine Superman (album)]]» frå ,  den 10. mars 2011.*  
 

## Bakgrunnsstoff
* Sunshine Superman - Donovan Unofficial Site